**ПОКАНА**

**ЗА УЧАСТИЕ В ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА**

**БЕЗВЪЗМЕЗДНА ФИНАНСОВА ПОМОЩ**

**№ BG16FFPR002-5.009 ЗЕЛЕНИ МЕРКИ В ГРАДСКА СРЕДА (4)**

**ПО ПРИОРИТЕТ 5 „ВЪЗДУХ“ НА ПРОГРАМА „ОКОЛНА СРЕДА“ 2021 – 2027 г.**

Главна дирекция „Оперативна програма „Околна среда“ в МОСВ - Управляващ орган на Програма „Околна среда“ 2021-2027 г. обявява процедура чрез директно предоставяне на безвъзмездна финансова помощ № BG16FFPR002-5.009 Зелени мерки в градска среда (4) по приоритет 5 „Въздух“ на Програма „Околна среда“ 2021 – 2027 г., с конкретни бенефициенти общините Кърджали и Пазарджик.

Целта на процедурата е да се допринесе за подобряване качеството на атмосферния въздух (КАВ) чрез намаляване наднормените нива на фини прахови частици (ФПЧ10) на територията на общини с нарушено качество на въздуха по този показател в периода 2017-2021 г.

В обхвата на интервенцията са общини с нарушено качество на въздуха, като основен приоритет са тези, които попадат в обхвата на Решение на Съда на Европейския съюз по дело C-488/15 от 5 април 2017 г. за неспазване на нормите за съдържание на ФПЧ10 и неизпълнение на задълженията по Директива 2008/50/ЕО и регистрирани превишения на среднодневните норми и/или средногодишната концентрация на ФПЧ10, отчетени в периода 2017-2021 г.

Вторичното разпрашаване има принос за регистрираните наднормените нива на ФПЧ10. Подкрепата за мерки за озеленяване в градска среда ще имат положително въздействие. Фокусът е върху КАВ чрез приоритетни инвестиции в растителни видове с най-висока степен на ефективност по отношение улавянето на ФПЧ10 и пречистването на въздуха по естествен път.

Общият размер на безвъзмездна финансова помощ (БФП) по процедурата е 11 239 204,70 лв. Процентът на съфинансиране на БФП по процедурата за по-слабо развитите региони е както следва: средства от ЕФРР в размер на 85% – 9 553 324,00 лв. и национално съфинансиране в размер на 15% – 1 685 880,70 лв.

Максималният срок за изпълнение на проекта е до 60 месеца. Срокът за изпълнение на проекта тече от датата, посочена в административния договор за предоставяне на безвъзмездна финансова помощ.

Пълният комплект документи е публикуван в секция „Оперативна програма „Околна среда“ на Единния информационен портал на Европейските структурни и инвестиционни фондове *–* [www.eufunds.bg](http://www.eufunds.bg) и в Информационната система за управление и наблюдение на средствата от Европейските структурни и инвестиционни фондове за периода (ИСУН) – <https://eumis2020.government.bg>.

По процедурата е определен срок за кандидатстване **до 10.07.2025 г.**

Кандидатите по процедурата могат да искат разяснения по Условията за кандидатстване по процедурата, в срок до три седмици преди крайния срок за подаване на проектното предложение, като изпращат въпроси чрез ИСУН.

